# Algõpe samm-sammult

Selles peatükis pakume välja &kpresenter;i algõppekursuse. Me viime sind läbi põhiliste sammude, mis on vajalikud esitluse loomiseks ning sellele mõningate efektide lisamiseks.

## Uue dokumendi loomine

&kpresenter;i käivitamisel ilmub tavapärane &koffice;'i alustamisdialoog.

&koffice;'i alustamisdialoog &koffice;'i alustamisdialoog

Vali vasakul Ekraan ja seejärel klõpsuga mall Tiitel (pildil sinisega esile tõstetud). Soovi korral võid märkida valiku Alati kasutatakse seda malli.

Klõpsa nupule Kasuta seda malli. Avaneb slaidiredaktori aken, kus saab vaadata ja redigeerida dokumendi slaide (ning neis sisalduvaid objekte). Hetkel on olemas vaid üks slaid üheainsa objekti ehk tekstikastiga.

Slaidiredaktor Slaidiredaktor

Tee tekstikastil topeltklõps. Kursor võtab püstise kriipsu kuju, näidates, et nüüd saab teksti sisestada. Redigeeritava ala taust on hall.

Tekstikursor Tekstikursor

Hakka aga teksti sisestama!

Teksti sisestamine Teksti sisestamine

Tekstikasti valimise lõpetamiseks klõpsa kuhugi kastist väljapoole.

## Uue lehekülje lisamine

Lisame nüüd dokumendile uue slaidi. Selleks klõpsa menüül Lisamine ja seal kirjel Slaid...

Slaidi lisamine menüüst Slaidi lisamine menüüst

See avab dialoogi Slaidi lisamine.

Dialoog Slaidi lisamine Dialoog Slaidi lisamine

Vali Mõne muu malli valimine ja klõpsa nupule OK uue lehe lisamiseks lehekülje 1 järele.

Ilmub käivitusdialoog, kus saab määrata, milline uus slaid välja peaks nägema. Seekord vali vasakul Ekraan ja tee topeltklõps mallil Üks veerg (pildil sinisega esile tõstetud)

Malli valimine uuele lehele Malli valimine uuele lehele

Uus slaid ilmub nähtavale redigeerimisaknas. Esitluse lehtede vahel saab liikuda, kui valida slaid vasakul asuvas paneelis (pildil tähistatud sinisega).

Slaidide nimekiri Slaidide nimekiri

Äsja lisatud lehel on kaks tekstikasti: üks pealkirja ja teine täppidega märgistatud nimekirja jaoks.

Uus slaid Uus slaid

Vali topeltklõpsuga tiitlikast ja kirjuta sinna pealkiri. Seejärel tee topeltklõps teisel täpiga tekstikastil. Kirjuta veidi ning lõigu lõpus vajuta klahvi Enter või Return. Uut lõiku kirjutama asudes ilmub selle ette automaatselt täpp.

Teksti sisestamine teisele slaidile Teksti sisestamine teisele slaidile

Tekstikasti valimise saab lõpetada klõpsuga sellest väljaspool.

## Pildi lisamine

Suundume nüüd tagasi esimesele slaidile. Kasuta selleks akna vasakus ääres asuvat slaidide nimekirja.

Selles osas näitame, kuidas esitlust elavdada tiitellehele kena logo lisades. Selleks klõpsa esmalt menüül Lisamine ja vali kirje Pilt...

Pildi lisamine menüü abil Pildi lisamine menüü abil

See avab failidialoogi. Selle või muude &kde; standardsete dialoogide kohta leiab täpsemat infot &kde; dokumentatsioonist. Dialoogis saab faile sirvida klõpsuga kataloogide ikoonidel või tööriistariba brauserinuppe kasutades (pildil tähistatud punasega). Klõps nupul Nool üles viib antud kataloogi emakataloogi.

Otsi üles fail `koffice-logo.png`, mis võib asuda küll ka mõnes muus kataloogis kui pildil näidatu. Kui tahad, võid loomulikult valida ka mingi muu pildifaili! Vali fail ja klõpsa nupul OK.

Lisatava pildi valimine Lisatava pildi valimine

Klõpsa &HVNga; kohas, kuhu soovid asetada originaalsuuruses logo või lohista hiire vasaku nupuga ristkülik, mis määrab kindlaks logo asukoha ja suuruse. Graafika piiridel on näha valikusangad (ruudukesed).

Lisatud pilt Lisatud pilt

Vii hiirekursor kuhugi logo kohale ja lohista see tiitellehe keskossa. Seejärel kasuta sangu selle suuruse muutmiseks.

Pildi lohistamine ja suuruse muutmine Pildi lohistamine ja suuruse muutmine

Ongi kõik. Tiiteleht on saanud pildi!

## &koffice;'i objekti lisamine

Lisame pildi alla veel mõne &koffice;'i objekti, näiteks diagrammi.

&kpresenter;i slaidile saab lisada mis tahes &koffice;'i toetatud dokumenti. Valime siinkohal &kchart;i diagrammi. Selle klõpsa kõigepealt menüül Lisamine ja vali Objekt.

Objekti lisamise menüü Objekti lisamise menüü

Alammenüüs on näha saadaolevad &koffice;'i komponendid. Vali Diagramm ja seejärel joonista hiirega &kpresenter;i slaidile ala, kuhu soovid selle asetada.

Diagrammi asukoha valimine Diagrammi asukoha valimine

Hiirenupu vabastamisel lisatakse slaidile tühi diagramm. Kui tegutsed diagrammi kallal, asenduvad &kpresenter;i peaaknas tööriistaribad ja menüüriba &kchart;i omadega.

Põimitud &kchart;i menüüd ja tööriistaribad Põimitud &kchart;i menüüd ja tööriistaribad

Diagrammi kallal töötades avab klõps &HPN;ga &kchart;i kontekstimenüü, mis võimaldab muuta diagrammi omadusi. &kchart;i kasutamisest räägib täpsemalt &kchart;i käsiraamat.

Tagasi &kpresenter;i slaidile pääsemiseks klõpsa &HVN;ga kuskil väljaspool diagrammi.

Diagrammile klõpsates saab seda uude asukohta lohistada või ka piire lohistades diagrammi suurust muuta (täpselt nagu kõigi &kpresenter;i objektide korral). Topeltklõps diagrammil kehtestab &kchart;i režiimi ning võimaldab diagrammi ennast muutma asuda.

## Varju lisamine tiitlitekstile

Muudame tiitellehe veelgi atraktiivsemaks ja lisame pealkirjale varju. Klõpsa hiire parema nupuga pealkirjakastis. See annab kaks tulemust: kast muutub valituks ja ilmub menüü.

Vali menüüst käsk Lisa objektidele vari...

Kontekstimenüü Kontekstimenüü

Ilmub dialoog Vari. Kaugus varju ja teksti vahel on praegu 0, mistõttu varju ei saagi olla näha (see osa dialoogist on tähistatud punaselt).

Dialoog Vari Dialoog Vari

Suurenda väärtust, nii et see oleks 3. Oma tegevuse mõju võid näha eelvaatluse aknas. Nüüd klõpsa nupul OK.

Varju lisamine tiitlile Varju lisamine tiitlile

Ja ongi pealkirjal vari!

Uus varjuga pealkiri Uus varjuga pealkiri

## Tiitliteksti värvi muutmine

Lõpetame oma töö tiitliteksti muutmisega mustast siniseks. Selleks vali esmalt tiitlitekst, tehes tekstikastil topeltklõpsu.

Ava dialoog Värvi valimine, klõpsates tekstiriba paremas servas ikoonil tumesinine A (selle ikooni kohtspikker näitab sõna Värv...) või valida menüüst Tekst kirje Värv...

Värvipalett Värvipalett

Klõpsa värvi valimise dialoogis OK. Valitud teksti värvi muutmine siniseks muudab selle väljanägemist. See, millise värvi esiletõstetud tekst täpselt võtab, sõltub omajagu süsteemi värviskeemist.

Esiletõstetud tekst Esiletõstetud tekst

Nüüd klõpsa tekstikasti valimise lõpetamiseks kuskil mujal.

Viimistletud pealkiri Viimistletud pealkiri

Sul on nüüd olemas kaks slaidi. Miks mitte proovida neid kasutada! Slaidiseansi käivitamiseks vajuta slaidiseansi ribal nuppu Käivita (sinine topeltnool). Ekraanile peaks ilmuma esimene slaid.

Esimene slaid Esimene slaid

Teise slaidi nägemiseks klõpsa ekraani suvalises punktis või vajuta klahvi Page Down.

Teine slaid Teine slaid

Slaidiseansi lõpetamiseks klõpsa hiire parema nupuga ja vali ilmuvast menüüst käsk Lõpeta.